დეინა უაიტი

**დეინა ფრედერიკ უაიტი** (; დ. 28 ივლისი, 1969) — ამერიკელი ბიზნესმენი, რომელიც არის შერეული საბრძოლო ხელოვნების გლობალური ორგანიზაციის, *Ultimate Fighting Championship (UFC)* აღმასრულებელი დირექტორი და პრეზიდენტი. იგი ასევე არის *Power Slap*-ის მფლობელი, Slap Fight Promotion. 2019 წლის აგვისტოში, დეინა უაიტის ქონება 500 მილიონ დოლარად შეფასდა.

## ადრეული წლები და განათლება
დაიბადა 28 ივლისს, 1969 წელს, კონექტიკუტში. იგი ირლანდიელი ამერიკელია. მან ადრეული წლები მასაჩუსეტსში გაატარა. დეინამ და თავისმა დამ, კელიმ, ბავშვობის უმეტესი ნაწილი დედასთან გაატარეს, დედა ექთანი ჰყავდათ. უაიტი, როდესაც მესამე კლასში იყო, ოჯახი ლას ვეგასში გადავიდა, რადგან იქ ექთან დედას, ანაზრაურებას მეტს სთავაზობდნენ. იგი სწავლობდა "ეპისკოპოს გორმანის" საშუალო სკოლაში, მან თქვა, რომ არ მოსწონდა სკოლა, რის გამოც ორჯერ გააძევეს იქედან. მიუხედავად იმისა, რომ მათი ოჯახი ნევადაში ცხოვრობდა, ისინი ზაფხულში ბრუნდებოდა აღმოსავლეთ სანაპიროზე, რადგან დრო გაეტარებინათ უაიტის ბებიასთან და ბაბუასთან, ლევანტში, ბანგორის მახლობლად მდებარე პატარა ქალაქში. უაიტმა საშუალო სკოლა იქ დაამთავრა. საშუალო სკოლის დამთავრების შემდეგ 1987 წელს, მან კოლეჯი ორჯერ დაიწყო, ერთხელ კვინსის კოლეჯში და ერთხელ UMass Boston-ში, მაგრამ ყოველ ჯერზე ტოვებდა სასწავლებელს პირველივე სემესტრში. უაიტმა კრივი 17 წლის ასაკში დაიწყო და დაუმეგობრდა ოქროს ხელთათმანის ყოფილ ჩემპიონ, პიტერ უელჩს. ამ ურთიერთობის წყალობით დეინამ გადაწყვიტა, რომ საბრძოლო ბიზნესში შესულიყო და უელჩთან ერთად ბოსტონში კრივის დარბაზი გახსნა. თავდაპირველად მას თავად სურდა მოკრივე გამხდარიყო, მაგრამ რაღაც მიზეზებმა მას ეს იდეა შეაცვლევინა. იგი 1990-იან წლებში ისევ ლას-ვეგასში დაბრუნდა, რადგან 2500 დოლარის ოდენობის თანხის გადახდა აიძულეს, რაც მაშინ მისთვის 25000 დოლარს უდრიდა, რაზეც უარი განაცხადა.

## კარიერა
უაიტმა ლას-ვეგასში განაგრძო ბოქსის დარბაზებში სირბილი და ასევე დაიწყო ჯიუ-ჯიცუს ვარჯიში, ჯონ ლუისის მეთვალყურეობის ქვეშ ლორენცო ფერტიტასთან და მის უფროს ძმა ფრენკ ფერტიტასთან ერთად. უაიტი კვლავ დაუკავშირდა ძმებს მას შემდეგ, რაც ლორენცოს შეხვდა, საერთო მეგობრის ქორწილში. მათ ერთმანეთი 10 წელია არ ენახათ. სწორედ ლუისის პრაქტიკაში გაიცნო უაიტმა შერეული საბრძოლო შემსრულებლები, ტიტო ორტიზი და ჩაკ ლიდელი. საბოლოოდ მათი მენეჯერი გახდა. ორტიზისა და ლიდელის მენეჯერად მუშაობისას, უაიტი შეხვდა ბობ მეიროვიცს, Semaphore Entertainment Group-ის მფლობელს, Ultimate Fighting Championship (UFC) მაშინდელი მშობელი კომპანია. როდესაც უაიტმა შეიტყო, რომ მეიროვიცი *UFC*-ის გაყიდვას ცდილობდა, დაუკავშირდა ბავშვობის მეგობარ ლორენცო ფერტიტას (Station Casinos აღმასრულებელი და თანადამფუძნებელი), რათა ეკითხა, დაინტერესებული იქნებოდა თუ არა შემოთავაზებით. კომპანია(*UFC*) 2001 წლის იანვარში, ლორენცომ და მისმა უფროსმა ძმამ ფრენკმა შეიძინეს 2 მილიონ დოლარად, რომელიც შემდგომში გახდა Zuffa-ს შვილობილი კომპანია.  

## *UFC*
უაიტი დაინიშნა კომპანიის პრეზიდენტად. დროთა განმავლობაში, უაიტის პრეზიდენტობის დროს, UFC გადაიქცა უაღრესად წარმატებულ ბიზნესად და მისმა მთლიანმა შემოსავალმა 2015 წელს 600 მილიონი დოლარი შეადგინა. პირველი UFC ღონისძიება უაიტის ხელმძღვანელობით, UFC 30 და UFC 31, გაიმართა თაჯ მაჰალში. 2019 წლის 18 მარტს, უაიტმა ხელი მოაწერა ახალ, შვიდწლიან კონტრაქტს UFC-ის პრეზიდენტად დარჩენასთან დაკავშირებით, რადგან UFC-მა გააფორმა ხელშეკრულება ESPN-თან. 2023 წლის 3 აპრილს, Endeavor-მა დადო გარიგება, რომლის თანახმადაც პროფესიული ჭიდაობის კომპანია, WWE გაერთიანდა UFC-თან, ახალი საჯარო კომპანიის შესაქმნელად.

## პირადი ცხოვრება
უაიტმა თავისი მეუღლე ,ანა, მერვე კლასში გაიცნო და ისინი 1996 წელს დაქორწინდნენ. მათ ჰყავს ორი ვაჟი და ერთი ქალიშვილი. მან 2006 წელს, *1,95* მილიონ დოლარად იყიდა სასახლე, Pine Island Court-ში, ლას ვეგასში, ასევე იყიდა სამი სხვა სასახლე იმავე რაიონში, 2016 წლის ოქტომბრიდან 2017 წლის ივნისამდე, რისი ღირებულებაც ჯამში დაახლოებით *6,2* მილიონ დოლარს შეადგენს. უაიტი კეთოლიკედ გაიზარდა, მაგრამ ახლა იგი თავს ათეისტად თვლის.

## რესურსები ინტერნეტში
## სქოლიო
კატეგორია:დაბადებული 1969
კატეგორია:დაბადებული 28 ივლისი
კატეგორია:ამერიკელი ბიზნესმენები
კატეგორია:ამერიკელი მილიარდერები
კატეგორია:ცოცხალი ადამიანები